CELEX: 32007R1322
Language: bg
Date: 2007-11-12 00:00:00
Title: Регламент (ЕО) № 1322/2007 на Комисията от 12 ноември 2007 година за прилагане на Регламент (ЕО) № 458/2007 на Европейския парламент и на Съвета относно Европейската система за интегрирана статистика на социалната закрила (ESSPROS) по отношение на подходящите формати за предаване на данни, резултати, които да бъдат предавани, и критерии за измерване на качеството за базовата система на ESSPROS и модула за бенефициерите на пенсии

13.11.2007   
            
            
               BG
            
            
               Официален вестник на Европейския съюз
            
            
               L 294/5
            
         
      РЕГЛАМЕНТ (ЕО) № 1322/2007 НА КОМИСИЯТА
   
   от 12 ноември 2007 година
   за прилагане на Регламент (ЕО) № 458/2007 на Европейския парламент и на Съвета относно Европейската система за интегрирана статистика на социалната закрила (ESSPROS) по отношение на подходящите формати за предаване на данни, резултати, които да бъдат предавани, и критерии за измерване на качеството за базовата система на ESSPROS и модула за бенефициерите на пенсии
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 458/2007 на Европейския парламент и на Съвета от 25 април 2007 година относно Европейската система за интегрирана статистика на социалната закрила (ESSPROS) (1), и по-специално член 7, параграфи 1 и 2 от него,
   като има предвид, че:
   
               (1)
            
            
               Регламент (ЕО) № 458/2007 установи методологична рамка, която да се използва за събиране на сравними статистически данни в полза на Общността, и срокове за предаването на статистическите данни, събрани в съответствие с ESSPROS.
            
         
               (2)
            
            
               Съгласно член 7, параграф 2 от Регламент (ЕО) № 458/2007 следва да се приемат мерки за прилагане относно форматите за предаване на данни, резултатите, които следва да се предават и критериите за измерване на качеството за базовата система на ESSPROS и модула за бенефициерите на пенсии.
            
         
               (3)
            
            
               Мерките, предвидени в настоящия регламент, са в съответствие със становището на Статистическия програмен комитет,
            
         ПРИЕ НАСТОЯЩИЯ РЕГЛАМЕНТ:
   Член 1
   Мерките за прилагане, изисквани от член 7, параграф 2 от Регламент (ЕО) № 458/2007 по отношение на базовата система ESSPROS (за количествени данни и за качествена информация по схема и видове обезщетения) и във връзка с модула за бенефициерите на пенсии, са такива, каквито са изложени в приложения I и II.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 ноември 2007 година.
      
         
            За Комисията
         
         Joaquín ALMUNIA
         
         
            Член на Комисията
         
      
   
   
      (1)  ОВ L 113, 30.4.2007 г., стр. 3.
   
      ПРИЛОЖЕНИЕ I
      ПОДХОДЯЩИ ФОРМАТИ ЗА ПРЕДАВАНЕ НА ДАННИ И РЕЗУЛТАТИ, КОИТО ДА БЪДАТ ПРЕДАВАНИ
      1.   ПОДХОДЯЩИ ФОРМАТИ ЗА ПРЕДАВАНЕ НА ДАННИ И РЕЗУЛТАТИ, КОИТО ДА БЪДАТ ПРЕДАВАНИ ЗА БАЗОВАТА СИСТЕМА НА ESSPROS
      1.1.   Опис на схемите
      Трябва да бъде представена следната информация, използвайки стандартна таблица:
      
                  1.
               
               
                  сериен номер за идентифициране на всяка схема;
               
            
                  2.
               
               
                  наименованието на всяка схема;
               
            
                  3.
               
               
                  съкращение на наименованието (по избор);
               
            
                  4.
               
               
                  класификацията на схемите, основана на петте критерия, зададени в Наръчника за ESSPROS, изготвен от Европейската комисия в сътрудничество с държавите-членки.
               
            1.2.   Количествени данни
      Въпросникът на ESSPROS относно количествени данни обхваща приходи, разходи и видове обезщетения.
      1.2.1.   Организация на данните
      Данните трябва да се отнасят за една от календарните години, за които следва да се предава информация [в съответствие с приложение I към Регламент (ЕО) № 458/2007 относно Европейската система за интегрирана статистика на социалната закрила (ESSPROS)].
      Стандартната таблица за годишни данни се построява, както следва:
      
                  —
               
               
                  редовете отговарят на подробната класификация на приходите, разходите и видовете обезщетение,
               
            
                  —
               
               
                  колоните отговарят на схемите, описани в таблицата „опис на схемите“ (една колона за всяка една схема плюс една колона за обобщението на всички схеми),
               
            
                  —
               
               
                  ако трябва да се добави нова схема, това следва да се извърши посредством добавяне на нова колона към таблицата.
               
            1.2.2.   Данни, които да бъдат предавани
      Трябва да се предоставят данни в национална валута за всяка година на равнището на елементарните съставни; повечето видове данни трябва да се предоставят по съответната схема (агрегираните показатели се изчисляват автоматично по формули).
      1.2.3.   Справочен наръчник
      Подробната класификация, която следва да се използва за предоставяне на данни, е изложена в допълнение 1 към Наръчника за ESSPROS, изготвен от Европейската комисия в сътрудничество с държавите-членки.
      1.3.   Качествена информация чрез схеми и видове обезщетения
      Въпросникът на ESSPROS за качествена информация обхваща областите, определени в допълнение 2 към Наръчника за ESSPROS, изготвен от Европейската комисия в сътрудничество с държави-членки.
      1.3.1.   Организация на данните
      Данните трябва да се отнасят за една от календарните години, за които следва да се предава информация [в съответствие с приложение I към Регламент (ЕО) № 458/2007 относно Европейската система за интегрирана статистика на социалната закрила (ESSPROS)].
      Информацията се състои от:
      
                  —
               
               
                  информация, свързана с всички схеми, действащи в държавата,
               
            
                  —
               
               
                  специфична информация за всяка една от схемите поотделно.
               
            1.3.2.   Информация, която трябва да бъде предавана
      Държавите-членки трябва да предоставят или актуализират качествена информация за всяка схема и за всеки вид обезщетение.
      1.3.3.   Справочен наръчник
      Подробната класификация, която следва да се предава, е изложена в допълнение 2 към Наръчника за ESSPROS, изготвен от Европейската комисия в сътрудничество с държави-членки.
      2.   ПОДХОДЯЩИ ФОРМАТИ ЗА ПРЕДАВАНЕ НА ДАННИ И РЕЗУЛТАТИ, КОИТО ДА БЪДАТ ПРЕДАВАНИ ЗА МОДУЛА ЗА БЕНЕФИЦИЕРИТЕ НА ПЕНСИИ
      Въпросникът на ESSPROS относно бенефициерите на пенсии представлява стандартна таблица.
      2.1.   Организация на данните
      Данните трябва да се отнасят за една от календарните години, за които следва да се предава информация [в съответствие с приложение I към Регламент (ЕО) № 458/2007 относно Европейската система за интегрирана статистика на социалната закрила (ESSPROS)].
      Стандартната таблица за годишни данни се построява, както следва:
      
                  —
               
               
                  редовете отговарят на категориите бенефициери на пенсии, основани на класификацията в допълнение 3 към Наръчника за ESSPROS, изготвен от Европейската комисия в сътрудничество с държави-членки,
               
            
                  —
               
               
                  колоните отговарят на схеми, за които има най-малко една категория бенефициери.
               
            2.2.   Данни, които трябва да бъдат предавани
      Данни за бенефициери трябва да се предоставят за всяка година.
      Въпросник
      Въпросникът представлява таблица, която да бъде попълнена само за онези обезщетения, за които има разходи във въпросната държава. Ако е въведена в действие нова схема, тя трябва да бъде добавена, поддържайки същия формат. Формулярът за събиране на данни е специфичен по държава и/или година.
      Референтна дата
      Събирането на генералната съвкупност от данни за година N се отнася за броя бенефициери в края на календарната година.
      Данни за пола
      Данните за бенефициерите следва да бъдат разбити по пол. Тези данни са задължителни само за равнище обобщение на всички схеми.
   
   
      ПРИЛОЖЕНИЕ II
      КРИТЕРИИ ЗА ИЗМЕРВАНЕ НА КАЧЕСТВОТО
      1.   КРИТЕРИИ ЗА ИЗМЕРВАНЕ НА КАЧЕСТВОТО ЗА БАЗОВАТА СИСТЕМА НА ESSPROS
      1.1.   Точност и надеждност
      1.1.1.   За количествени данни
      1.1.1.1.   Обхващане на източници на данни
      Държавите-членки трябва да предоставят информация относно:
      
                  —
               
               
                  типовете използвани източници: регистри или други административни източници, статистически наблюдения, оценки и др.,
               
            
                  —
               
               
                  доклади по проблеми (включително закъснения), които водят до оценяване на данни,
               
            
                  —
               
               
                  схемите, обхванати от различните типове източници,
               
            
                  —
               
               
                  където е уместно, обезщетенията, засегнати от различните типове източник (ако са използвани кръстосани източници, напр. статистически наблюдения на разходи за работна сила).
               
            1.1.1.2.   МеМетодологии и допускания, използвани при оценките
      Държавите-членки трябва да предоставят информация относно:
      
                  —
               
               
                  оценките за схеми, за които няма налични данни,
               
            
                  —
               
               
                  оценките за липсващи приходи, разходи и видове обезщетения:
                  
                              а)
                           
                           
                              ако няма съвършено никакви данни;
                           
                        
                              б)
                           
                           
                              ако липсва разчетът за едно обезщетение или група обезщетения (например разчетът на обезщетение със и без условия за имуществено състояние или разчет на парично обезщетение, специфично за една функция на няколко вида обезщетения).
                           
                        
            1.1.1.3.   Ревизия на статистически данни
      Държавите-членки трябва да предоставят информация относно:
      
                  —
               
               
                  промени в използваните източници на данни,
               
            
                  —
               
               
                  промени в методите, използвани за оценяване на данни,
               
            
                  —
               
               
                  ревизии на данни поради концептуални корекции (например корекции на националните отчети),
               
            
                  —
               
               
                  ревизии на данни поради наличие на окончателни статистически данни,
               
            
                  —
               
               
                  ревизии на данни поради действия по преразглеждане на качеството.
               
            1.1.2.   За качествена информация
      Неприложимо.
      1.2.   Сравнимост
      1.2.1.   За количествени данни
      Географска сравнимост
      За да се позволи на Евростат да оценява сравнимостта между държави, държавите-членки трябва да предоставят информация относно:
      
                  —
               
               
                  степен на обхващане от гледна точка на схеми,
               
            
                  —
               
               
                  степен на обхващане от гледна точка на приходи, разходи и видове обезщетения,
               
            
                  —
               
               
                  случаи на неприлагане на методологията на ESSPROS във вид на изчерпателен списък.
               
            1.2.2.   За качествена информация
      Неприложимо.
      2.   КРИТЕРИИ ЗА ИЗМЕРВАНЕ НА КАЧЕСТВОТО ЗА МОДУЛА ЗА БЕНЕФИЦИЕРИТЕ НА ПЕНСИИ
      2.1.   Точност и надеждност
      2.1.1.   Обхващане на източници на данни
      Държавите-членки трябва да предоставят информация относно:
      
                  —
               
               
                  типовете използвани източници: регистри или други административни източници, статистически наблюдения, оценки и др.,
               
            
                  —
               
               
                  доклади по проблеми (включително закъснения), които водят до оценяване на данни,
               
            
                  —
               
               
                  схемите, обхванати от различните типове източници.
               
            2.1.2.   Методологии и допускания, използвани при третирането на двойно отчитане и при оценки
      Държавите-членки трябва да предоставят информация относно:
      
                  —
               
               
                  оценките за схеми, за които няма налични данни,
               
            
                  —
               
               
                  третирането на двойно отчитане:
                  
                              а)
                           
                           
                              за пенсионна категория в рамките на отделна схема;
                           
                        
                              б)
                           
                           
                              между схеми (пенсионна категория за всички схеми);
                           
                        
                              в)
                           
                           
                              между пенсионни категории със и без условия за имуществено състояние;
                           
                        
                              г)
                           
                           
                              между категории при агрегиране.
                           
                        
            2.1.3.   Ревизия на статистически данни
      Държавите-членки трябва да предоставят информация относно:
      
                  —
               
               
                  промени в използваните източници на данни,
               
            
                  —
               
               
                  промени в методите, използвани за оценяване на данни,
               
            
                  —
               
               
                  ревизии на данни поради наличие на окончателни статистически данни,
               
            
                  —
               
               
                  ревизии на данни поради действие по преразглеждане на качеството.
               
            2.2.   Сравнимост
      Географска сравнимост
      За да се позволи на Евростат да оценява сравнимостта между държави, държавите-членки трябва да предоставят информация относно:
      
                  —
               
               
                  степен на обхващане от гледна точка на схеми,
               
            
                  —
               
               
                  степен на обхващане от гледна точка на бенефициери,
               
            
                  —
               
               
                  случаи на неприлагане на методологията на ESSPROS във вид на изчерпателен списък.
               
            3.   ГРАФИК ЗА ПРЕДСТАВЯНЕ НА ДОКЛАДИТЕ ПО КАЧЕСТВОТО
      3.1.   За базовата система
      Докладите по качеството за базовата система са годишни. Докладът за година N трябва да бъде предаден на Евростат до края на септември през година N+2. На тази основа Евростат изготвя и разпространява консолидирана версия на тези доклади до края на декември на година N+2.
      3.2.   За модула за бенефициерите на пенсии
      Докладите по качеството за модула за бенефициерите на пенсии са годишни. Докладът за година N трябва да бъде предаден на Евростат до края на август през година N+2. На тази база Евростат изготвя и разпространява консолидирана версия на тези доклади до края на ноември на година N+2.